“ศบค.” เจอผู้ติดเชื้อโควิดใหม่ 95 ราย ในประเทศ 93 ตปท. 2 ยอดป่วยสะสม 25,599 คน
“ศบค.” รายงานสถานการณ์การแพร่ระบาดของไวรัสโควิด-19 ระบุพบผู้ป่วยยืนยันติดเชื้อรายใหม่ 95 ราย ในประเทศ 93 มาจากตปท. 2 ราย ป่วยสะสม 25,599 คน 
“ศบค.” รายงานสถานการณ์การแพร่ระบาดของไวรัสโควิด-19 ระบุพบผู้ป่วยยืนยันติดเชื้อรายใหม่ 95 ราย ในประเทศ 93 มาจากตปท. 2 ราย ป่วยสะสม 25,599 คน
23 ก.พ. 2564

พญ.พรรณประภา ยงค์ตระกูล ผู้ช่วยโฆษกศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (23 ก.พ.64) ระบุพบผู้ป่วยยืนยันติดเชื้อรายใหม่ 95 ราย เป็นผู้ติดเชื้อในประเทศ 93 ราย จากระบบเฝ้าระวังและระบบบริการฯ 52 ราย คัดกรองเชิงรุก 41 ราย และผู้ที่เดินทางมาจากต่างประเทศ เข้าพักในสถานที่กักกันที่รัฐจัดให้ (State Quarantine) 2 ราย
ทั้งนี้ จำนวนผู้ป่วยยืนยันสะสมในประเทศล่าสุดเพิ่มขึ้นเป็น 25,599 ราย แบ่งเป็นผู้ป่วยที่ติดเชื้อภายในประเทศ 22,885 ราย ตรวจคัดกรองเชิงรุก 14,448 ราย และผู้เดินทางมาจากต่างประเทศ 2,714 ราย เข้าสถานที่กักกันที่รัฐจัดให้ 2,104 ราย รักษาหายป่วยเพิ่ม 85 ราย รักษาหายแล้วรวม 24,446 ราย ยังรักษาอยู่ 1,070 ราย ไม่มีรายงานผู้เสียชีวิต ยอดผู้เสียชีวิตสะสมคงที่ 83 ราย
